হংকং–চুহাই–মাকাও সেতু

হংকং–চুহাই–মাকাও সেতু (এইচজেডএমবি) হল ৫৫-কিলোমিটার (৩৪ মাইল) দীর্ঘ একটি সেতু–সুড়ঙ্গ ব্যবস্থা, যা তিনটি ঝুলন্ত সেতু ও একটি সমুদ্রগর্ভস্থ সুড়ঙ্গ ও ৪ টি কৃত্রিম দ্বীপ নিয়ে গঠিত। এটি দীর্ঘতম সমুদ্র পারাপার ও সমুদ্রে স্থায়ীভাবে নির্মিত বিশ্বের দীর্ঘতম সেতু। লিংতিংইয়াং প্রণালী ও চিউচৌইয়াং প্রণালী অতিক্রমকারী সেতুটি চুচিয়াং নদী বদ্বীপের তিন প্রধান শহর মাকাও, চুহাই ও হংকংয়ের মধ্যে সংযোগ স্থাপন করেছে। হংকং–চুহাই–মাকাও সেতুটি ১২০ বছরের কার্যকালের আয়ুর সঙ্গে নকশা করা হয়েছিল, এবং এটি নির্মাণে মোট ১২ হাজার ৭০০ কোটি চীনা ইউয়ান ব্যয় হয়েছিল। মূল সেতু নির্মাণের আনুমানিক ব্যয় ৫ হাজার ১১০ কোটি চীনা ইউয়ান (ইউএস$৭.৫৬ বিলিয়ন) ব্যাঙ্ক ঋণ দ্বারা অর্থায়ন করা হয়েছিল, এবং ঋণের অর্থ মূল ভূখণ্ডের চীন, হংকং ও মাকাও সরকারের মধ্যে ভাগ করা হয়েছিল। মূলত ২০১৬ খ্রিস্টাব্দের অক্টোবর মাসে যানচলাচলের জন্য নির্ধারিত ছিল, সেতুর কাঠামোটি ২০১৮ খ্রিস্টাব্দের ৬ই ফেব্রুয়ারি সম্পূর্ণ হয়েছিল এবং পরবর্তীকালে সাংবাদিকগণ সেতুতে যাত্রা করেছিল। হংকং–চুহাই–মাকাও সেতুটি চীনের নেতা শি চিনফিং কর্তৃক উদ্বোধনের এক দিন পরে ২০১৮ খ্রিস্টাব্দের ২৪ শে অক্টোবর জনগণের জন্য উন্মুক্ত করা হয়েছিল। হোপওয়েল হোল্ডিংসের প্রতিষ্ঠাতা ও তৎকালীন ব্যবস্থাপনা পরিচালক কোর্তুন উ চীন, হংকং ও ম্যাকাওকে সংযুক্তকারী একটি সেতু–সুড়ঙ্গের ধারণা ১৯৮০-এর দশকে প্রস্তাব করেছিলেন। কোর্তুন উ বলেছিলেন যে তিনি চেসিপেক বে সেতু–সুড়ঙ্গের থেকে ধারণাটি ১৯৮৩ সালে খুঁজে পেয়েছিলেন। কোর্তুন উ কর্তৃক ধারণাটি ১৯৮৮ সালে কুয়াংতুং ও বেইজিং কর্মকর্তাদের কাছে তুলে ধরেছিলেন। তিনি বর্তমান নকশাটির তুলনায় আরও উত্তরে একটি সংযোগের পরিকল্পনা করেছিলেন, এটি হিউং কংয়ের থুয়েন মুনের নিকটবর্তী ব্ল্যাক পয়েন্টে থেকে শুরু করে নেইলিংতিং দ্বীপ ও কুইও দ্বীপ হয়ে চুচিয়াং নদীর মোহনা অতিক্রম করে। প্রস্তাবিত সেতুটি চীনের থাংচিয়া গ্রামে সমাপ্ত হয়ে যেত এবং মাকাওয়ে শেষ হওয়ার আগে একটি নতুন রাস্তা চুহাইয়ের মধ্য দিয়ে দক্ষিণে চলে যেত। ১৯৮৯ সালের মাঝামাঝি সময়ে তিয়েনআনমেন চত্বরে গণহত্যার পর আলোচনায় স্থগিত গিয়েছিল, এই ঘটনাটি কোর্তুন উ ও অন্যান্য বিদেশি বিনিয়োগকারী উদ্বিগ্ন করেছিল এবং হোপওয়েল সংস্থার হংকংয়ের শেয়ারের দাম হ্রাসের কারণ হয়ে দাঁড়িয়েছিল। উ-এর প্রস্তাবিত রুটটি চুহাই সরকার লিংতিংইয়াং ব্রিজ নামে প্রচার করেছিল। মূল ভূখণ্ডের চুহাই ও কুইও দ্বীপের মধ্যে ১৯৯০-এর দশকের মাঝামাঝি সময়ে একটি সেতু নির্মাণ করেছিল, যা এই রুটের প্রথম পর্যায় হিসাবে অভিহিত ছিল, যদিও সম্পূর্ণ প্রকল্পটি তৎকালীন সময়ে চীন বা হংকং সরকারের দ্বারা অনুমোদিত ছিল না। চীনের কেন্দ্রীয় সরকার ১৯৯৭ সালের ৩০শে ডিসেম্বর এই প্রকল্পের জন্য সমর্থন প্রদর্শন করেছিল। নতুন হংকং সরকার অনিচ্ছুক ছিল, হংকং সরকারের পখ্য পক্ষ্য থেকে জানানো হয়েছিল যে তারা এখনও আন্তঃসীমান্ত যান চলাচলের অধ্যয়নের ফলাফলের অপেক্ষায় আছে, এবং বায়ু দূষণ ও সামুদ্রিক জীবন সম্পর্কে হংকং ভিত্তিক সংবাদমাধ্যমগুলি প্রকল্পটির পরিবেশগত প্রভাব সম্পর্কে প্রশ্ন উত্থাপন করেছিল। হংকংয়ের আইন পরিষদ ২০০১ সালের ডিসেম্বর মাসে হংকং, চুহাই ও মাকাওকে সংযোগকারী একটি সেতু নির্মাণ সহ লজিস্টিক শিল্পের বিকাশের জন্য প্রশাসনের প্রতি আহ্বান জানিয়ে একটি প্রস্তাব পাস করেছিল। মেজর ইনফ্রাস্ট্রাকচার প্রজেক্টস (সম্মেলন) ২০০২ সালের ২০ সেপ্টেম্বর অনুষ্ঠিত চীন/হংকং সম্মেলনের তৃতীয় বৈঠকে হংকং ও পার্ল নদী সম্পর্কিত পরিবহন সংযোগে যৌথ গবেষণায় সম্মত হয়। ২০০৩ সালের আগস্টে হংকং-জুহাই-ম্যাকও ব্রিজ অ্যাডভান্স ওয়ার্ক কোঅর্ডিনেশন গ্রুপ প্রতিষ্ঠিত হয়। হংকং ও চুচিয়াং নদী বদ্বীপের পশ্চিম তীরের মধ্যে পরিবহন সংযোগ স্থাপনের জন্য জাতীয় উন্নয়ন ও সংস্কার কমিশন এবং হংকং সরকার একটি গবেষণা সম্পন্ন করেছিল। গবেষণায় বলা হয়েছিল যে হংকং, চুহাই ও মাকাওকে সংযুক্তকারী সেতু হংকং সহ বৃহত্তর চুচিয়াং নদী বদ্বীপ অঞ্চলের উল্লেখযোগ্য ভাবে বৃহৎ আর্থ-সামাজিক সুবিধা প্রদান করবে। "Hong Kong-Zhuhai-Macau Bridge construction set to finish this year"। Nikkei Asian Review। ১৮ মে ২০১৭। ৮ জুন ২০১৭ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৭। ZHUHAI, China -- A bridge connecting this city in the southern Chinese province of Guangdong with Hong Kong and Macau will be completed by year-end and fully open to vehicular traffic in 2018, authorities told foreign media Wednesday.  "Contractors say 2017 deadline for Hong Kong-Zhuhai-Macao Bridge is unconvincing"। Hong Kong Free Press। ২৩ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০১৬।  The Standard। "Bridge to open in one go despite HK delays"। ২২ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০১৬।  好消息！港珠澳大桥七一前正式通车_大粤网_腾讯网। gd.qq.com (চীনা ভাষায়)। ৯ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৮।  CNN, Sarah Lazarus,। "China unveils world's longest sea-crossing bridge"। CNN। সংগ্রহের তারিখ ২০১৮-০৮-১৬।  Stoner, Tad (৩ নভেম্বর ১৯৮৮)। "$6b bridge to China plan"। South China Morning Post। পৃষ্ঠা 1।  Hunt, Christopher (২৯ ডিসেম্বর ১৯৮৯)। "Entrepreneur Becomes a Weather Vane For Resuming Business in China Now"। The Wall Street Journal, Eastern edition। পৃষ্ঠা 1।  Cheung, Agnes (২৯ মার্চ ১৯৯৫)। "First Lingdingyang link nearly ready"। South China Morning Post। পৃষ্ঠা 11।  Szeto, Wanda; Ng, Kang-chung (৩১ ডিসেম্বর ১৯৯৭)। "Beijing approves Zhuhai-HK bridge"। South China Morning Post। পৃষ্ঠা 1।  |ইউআরএল= অনুপস্থিত বা খালি (সাহায্য) "A bridge too far"। South China Morning Post। ২ জানুয়ারি ১৯৯৮। পৃষ্ঠা 12।  উইকিমিডিয়া কমন্সে হংকং–চুহাই–মাকাও সেতু সংক্রান্ত মিডিয়া রয়েছে। দাপ্তরিক ওয়েবসাইট (চীনা ওয়েবসাইট) ওয়েব্যাক মেশিনে আর্কাইভকৃত ৩ মার্চ ২০১৯ তারিখে দাপ্তরিক ওয়েবসাইট (হংকং ওয়েবসাইট)